Na temelju članka 7. Pravilnika o uvjetima i kriterijima stipendiranja studenata Općine Bibinje (˝Službeni glasnik Općine Bibinje˝ broj 6/17 i 5/19), načelnik Općine Bibinje dana 25. rujna, 2024. godine raspisuje:

**NATJEČAJ**

**za stipendiranje redovnih studenata za 2024. - 2025. godinu**

**koji imaju prebivalište na području Općine Bibinje**

**I**. Raspisuje se natječaj za dodjelu stipendija za **redovne studente** koji imaju prebivalište na području Općine Bibinje za trajanja redovitog obrazovnog programa.

**II**. Rok za podnošenje molbi na natječaj je 14. 10. 2024. godine.

**III.** Iznos i broj stipendija utvrdit će se odlukom načelnika po završetku natječajnog postupka.

**IV.** Za studentsku stipendiju **uz molbu** se prilaže:

1. **preslik važeće osobne iskaznice i OIB**
2. **uvjerenje o prebivalištu na području Općine Bibinje (ne kraće od pet godina)**
3. **potvrda o upisu na fakultet, na visoku ili višu školu**
4. **svjedodžba posljednjeg razreda srednje škole uključujući i maturu za redovite studente upisane na prvu godinu studija**
5. **Preslika ocjena svih godina studija za svakog studenta prijavitelja, osim za studente koji su na prvoj godini studija**
6. **Valjani IBAN (hrv. Međunarodni broj bankovnog računa)**

**V.** Kriteriji za utvrđivanje liste kandidata za dodjelu studentske stipendije su:

1. Opći uspjeh u prethodnoj školskoj, odnosno akademskoj godini

2. Postignuti rezultati na školskim natjecanjima (samo za studente prve godine studija)

3. Socijalni položaj (Uvjerenje Centra za socijalnu skrb da li je obitelj studenta korisnik pomoći)

4. Dijete poginulog branitelja Domovinskog rata

**VI. Molbe s nepotpunom dokumentacijom i nepravodobne molbe neće se uzeti u razmatranje.**

**Molbe za stipendiju s potpunom dokumentacijom podnose se na adresu** **Općina Bibinje, Trg Tome Bulića 2, 23205 Bibinje, putem elektronske pošte na adresu pisarnica@bibinje.hr, putem pošte (preporučeno) ili osobno najkasnije do 14.10.2024. godine s naznakom:**

**„Natječaj za dodjelu stipendija Općine Bibinje – NE OTVARAJ“**

KLASA:604-01/24-01/01

UR.BROJ: 2198-2-02/01-24-1

**Općinski načelnik**

**Šime Sekula**